L'empresa Persones de Confiança d'Alaquàs continua  per setè any consecutiu el seu projecte educatiu
05/05/2017

# L'empresa Persones de Confiança d'Alaquàs continua per setè any consecutiu el seu projecte educatiu

*   05/05/2017
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16166

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16166%2F0&title=Ajuntament%20d%27Alaqu%C3%A0s.%20Premsa.L%27empresa%20Persones%20de%20Confian%C3%A7a%20d%27Alaqu%C3%A0s%20continua%20per%20set%C3%A8%20any%20consecutiu%20el%20seu%20projecte%20educatiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16166/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16166/05052017_mg_8550_Form_4.jpg)](https://www.alaquas.org/ficheros/documentos/2017/2/16166/05052017_mg_8550_Form_10.jpg "<a href='https://www.alaquas.org/ficheros/documentos/2017/2/16166/05052017_mg_8550_Form_10.jpg' target=_blank><i class='fa fa-external-link' aria-hidden='true'></i>.L'empresa Persones de Confiança d'Alaquàs continua  per setè any consecutiu el seu projecte educatiu</a>")

L'Alcaldessa d'Alaquàs ha visitat l'alumnat de l'institut Clara Campoamor que ven els seus productes al Mercat Municipal d'Alaquàs. L'empresa cooperativa Persones de Confiança ha renovat el seu contracte per a la setena edició aquest projecte educatiu

L'Alcaldessa, Elvira García Camps ha recolzat els alumnes de l'institut Clara Campoamor d'Alaquàs que han renovat el contracte per a la posada en marxa de la setena edició del projecte educatiu “Persones de Confiança” i la venda dels seus productes al Mercat Municipal d'Alaquàs.

La primera edil ha visitat aquest matí l'alumnat al Mercat Municipal d’Alaquàs i s'ha compromès un any més, a ajudar-los en la promoció i posada en marxa d'aquesta cooperativa. L’ajuntament ha oferit tot el seu suport. Així mateix, també compta amb el recolzament de l'Associació de Venedors del Mercat Municipal, a través de la seua Presidenta, Isabel Mesa i amb el suport de l’Agència de Desenvolupament Social.

**Persones de Confiança**

La cooperativa Persones de Confiança va nàixer fa set anys com una experiència pionera emmarcada dins del projecte educatiu “Empresa i iniciatives emprenedores” realitzat aquest curs per l'alumnat de 3r ESO PMAR (Programa de Millora de l’Aprenentatge i del Rendiment) de l'institut Clara Campoamor d'Alaquàs posat en marxa per a fomentar la iniciativa empresarial entre els joves.

Es tracta d'un projecte escolar sense ànim de lucre que es dedica a la venda de productes realitzats pels mateixos alumnes així com a la venda de productes conreats en l'hort escolar de l'institut. Els beneficis aniran destinats a un projecte de solidaritat. 

El projecte té com a objectiu fer comprendre l'alumnat el concepte d'empresa així com valorar el paper de la persona emprenedora com agent creador de riquesa i motor econòmic. Ajudats també per l'Agència de Desenvolupament Local d'Alaquàs i pel departament de creació d'empreses de l'Ajuntament, els joves han pogut conèixer de primera mà els requisits necessaris per a la creació d'una empresa així com la forma de gestionar-la. 

La iniciativa va ser reconeguda el passat mes de febrer amb una Menció Honorífica del Premi Nacional sobre Innovació Educativa que atorga la Fundació GSD a l’Institut Cervantes de Madrid. El jurat ha valorat molt positivament que l'alumnat ha treballat de forma activa i dinàmica sobre necessitats reals de l'entorn aportant solucions pròpies basades en el treball col·laboratiu i cooperatiu en accions útils per a la comunitat.